Henry Bordeaux
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Henry Bordeaux var en fransk forfatter og kritiker. Han var en katolsk tradisjonalist med solid klassisk dannelse, og det var i særlig grad familielivet som inspirerte ham. I 1919 ble han innvalgt i Académie française.
Bordeaux' romaner var mye lest i samtiden. Av og til kan de bære preg av lettvinthet, men til andre tider oppviser de et robust dikterisk liv. Blant hans verker kan nevnes Fædrenes jord (originaltittel: Le Pays natal, 1900), Les Roquevillard (1906), Les Yeux qui s'ouvrent (1908) og La Neige sur les pas (1912). Utgivelser i norsk oversettelse Le Pays natal (1900). Norsk oversettelse: Fædrenes jord (1914) Les mer i Store norske leksikon Frankrikes litteratur litteratur roman litteraturkritikk bok Eksterne lenker Académie française: Henry Bordeaux